Wɔatwerɛ nsɛm wei ɛwɔ Asante kasa mu Sunyani (pronunciation of"Sunyani") (help·info) yɛ kurow a n'ahenkuro ne Sunyani Municipal ne Bono Mantamu a ɛwɔ Ghana mu. Bere a wɔkan nnipa ne agyapadeɛ wɔ afe 2010 wɔ Ghana no, na nnipa a wɔwɔ Sunyani yɛ 74,240. Nnipa a wɔwɔ kurow no mu dodoɔ no ara yɛ Bonofoɔ. Sunyani yɛ kurow a kwae atwa ho ahyia wɔ ɔman Ghana atɔe famu. Tete no, na wonim Sunyani sɛ beae a abɔmmɔfoɔ a wokum asono taa bɔ nsraban. Wonyaa kurow no din firii Akan asɛmfua 'Ɔsono' mu. Wɔ afe 1924 mu no, aban a na ɛwɔ so saa bere no a na wɔyɛ aborɔfo no yɛɛ Sunyani ɔmansini dwumadibea kɛseɛ. Sunyani bɛyɛɛ beae a wotu kookoo, bese ne nduane bi te sɛ aburo ne bayirɛ bere a wɔyɛɛ kwan a efiri Kumase rekɔ Sunyani no. Ɛnnɛ, Sunyani na Bono-Ahafo mantam aban ne asɛnniibea kɛseɛ no nyinara wɔ. ɛwɔmu sɛ wode Sunyani toto Kumase ho a Sunyani sua, nanso kurow no gu so ara reyɛ kɛse na atrɛw adu Fiapre ne Abesim.